paragraph_text: Samir Handanović (Ljubljana, 14. srpnja 1984.) je slovenski nogometaš bosanskohercegovačkoga podrijetla koji trenutačno igra za talijanski nogometni klub Inter. Nakon što se Slovenija nije uspjela kvalificirati na Europsko prvenstvo 2016. godine, Handanović iznenada se oprostio od reprezentacije. Handanović u reprezentaciji je proveo točno jedanaest godina, debitirao je 17. studenog 2004. godine protiv Slovačke, a ukupno je branio na više od 80 utakmica za Sloveniju.